Axxam lleqbayel id-ğğan lejdud, winna ibnan s wedɣaɣ d wakal, di ccetwa yeḥma deg unebdu semmeḍ, deg-s yezdeɣ umdan, deg-s yedduri lmal, ɣas akken ur yewsiɛ ara maca yesdukel tiwaculin ɣas qwaan deg-s iɛeggalen, deg-s tasga d tɣerɣar, takenna, ar tama-s ikufan i deg jemɛen yal d lɣella, tazzart d nneɛma, adaynin anda akken tteqnen tayuga, tifunasin, lmal amecṭuḥ, lkanu di tɣerɣart ɣer-s iẓẓiẓinen di ccetwa, yesdukkel at wexxam leɛca, ferrun timsal, ttawin-d timucuha, ɣas ddiq yella, leḥmala d tdukil ur ɣabent ara.